**RAPORT DE SPECIALITATE**

**al Direcției Impozite și Taxe Locale**

**la Proiectul de hotărâre privind îndreptarea erorii materiale strecurate în Anexa la Hotărârea Consiliului Local  Satu Mare nr. 217/2020 privind  imobilele cărora li se vor aplica prevederile art. 489 alin. (5) - (8) din Legea nr. 227/2015 privind Codul Fiscal, începând cu anul 2021**

Pentru punerea corectă în aplicare a Hotărârii Consiliului Local al municipiului Satu Mare 217/2020, se impune îndreptarea erorilor materiale strecurate în anexele acesteia.

Ținând cont de procesele-verbale întocmite de către Comisia de identificare a clădirilor neîngrijite situate în intravilanul municipiului Satu Mare, prin care se recomandă eliminarea din Anexa nr. 1 a Hotărârii Consiliului Local al municipiului Satu Mare nr. 217/2020, a unor poziții pentru care comisia a stabilit ca nefiindu-le aplicabile prevederile art.489 alin.(5) - (8) din Legea nr. 227/2015, precum și completarea Anexei nr. 2 a Hotărarii Consiliului Local al municipiului Satu Mare nr. 217/2020 a altor pozitii omise anterior,

Având în vedere faptul că atribuțiile de stabilire a clădirilor care intră sau ies de sub incidența prevederilor art.489 alin. (5) - (8) din Legea nr. 227/2015 revine comisiei de identificare a clădirilor neîngrijite situate în intravilanul municipiului Satu Mare , D.I.T.L. întocmește prezentul raport,

Raportat la rezoluțiile comisiei de identificare a clădirilor neîngrijite situate în intravilanul municipiului Satu Mare, în Anexa nr. 1 la prezenta hotărâre sunt indicați acei contribuabili care nu vor avea aplicată majorarea de 500 % a impozitului pe clădiri instituită prin Hotărârea Consiliului Local al municipiului Satu Mare nr.217/2020, iar în Anexa nr. 2 la prezenta hotărâre sunt indicați acei contribuabili care vor fi exceptați de la majorarea cu 500% a impozitului pe clădiri, majorare instituită prin Hotărârea Consiliului Local al municipiului Satu Mare nr. 269/2019 şi în anexa căreia s-au regăsit aceştia.

Mai precizăm că până la momentul întocmirii prezentului raport figurau în evidențele noastre un număr de 371 clădiri impozitate cu cota majorată, pentru care a fost stabilit pentru anul 2021 un impozit total de 530.987 lei la contribubailii persoane fizice si un număr de 59 clădiri impozitate cu cota majorată, pentru care a fost stabilit pentru anul 2021 un impozit total de 987.687 lei la contribuabilii persoane juidice.

**Analizând toate prevederile sale proiectul de hotărâre se înaintează Consiliului Local al Muncipiului Satu Mare, cu propunere de aprobare.**

 Director executiv Şef serviciu Impunere, Constatare,Control

ec. Tincu Vasile-Claudiu ec. Crișan Sorin